מריליה מנדונסה

מריליה דיאס מנדונסה (בפורטוגזית: Marília Dias Mendonça; 22 ביולי 1995 – 5 בנובמבר 2021) הייתה זמרת-יוצרת ברזילאית.

בשנת 2015, היא הוציאה את מיני-אלבום הבכורה שלה, אך זכתה להצלחה עולמית רק לאחר שהוציאה את אלבום ההופעה הראשון שלה, Marília Mendonça: Ao Vivo, ב-2016, שקיבל את תואר הפלטינה המשולשת על מכירות של למעלה מ-240,000 עותקים. השיר "Infiel" שנכלל באלבום ההופעה, הפך לאחד השירים המושמעים ביותר בברזיל וקיבל את תואר היהלום המשולש, מה שהוביל לנסיקה בקריירה של מנדונסה.<ref></ref> אלבום ההופעה השני שלה, Realidade, יצא לאור ב-2017 וקיבל מועמדות לפרס גראמי הלטיני בקטגוריית "אלבום מוזיקת הסרטנג'ו הטוב ביותר".<ref></ref> ב-2019 היא הוציאה את האלבום, Todos os Cantos.<ref></ref> האלבום קיבל את תואר הפלטינה המשולשת על מכירות של למעלה מ-240,000 עותקים וזאת, בנוסף לכך שהוא זכה בפרס הגראמי הלטיני בקטגוריית "אלבום מוזיקת הסרטנג'ו הטוב ביותר".<ref></ref>

מנדונסה נחשבת לאחד האמנים המושמעים ביותר בכל הזמנים ברשתות הסטרימינג, כמו גם האישה עם מרבית הסרטונים שחצו את רף 100 מיליון הצפיות ביוטיוב.<ref></ref> בנוסף, היא נחשבת לאחד האמנים הברזילאים הנמכרים ביותר בכל הזמנים. ב-5 בנובמבר 2021 היא נספתה בתאונת מטוס.<ref></ref><ref></ref>

==ביוגרפיה==
=== 2011–2016: Marília Mendonça ===
היא החלה את הקריירה שלה כזמרת בינואר 2014, דרך הוצאת המיני-אלבום הראשון שלה, שנקרא על שמה.<ref></ref> ביוני 2015 יצא השיר "Impasse", הסינגל הראשון של הזמרת בו השתתפו הצמד הנריקה & ג'וליאנו.<ref></ref> במרץ 2016, מנדונסה הוציאה את אלבומה הראשון בשם, Marília Mendonça: Ao Vivo, אשר הנפיק את הסינגלים: "Sentimento Louco" ו-"Infiel" עם השתתפות של הצמד הנריקה & ג'וליאנו. "Infiel" הפך לשיר החמישי המושמע ביותר ברדיו בברזיל באותה השנה בה יצא, מה שגרם לזמרת לזכות בהכרה בינלאומית. באוקטובר, יצא מיני-אלבום אקוסטי חי בשם, Agora É Que São Elas, עם רצועות מצליחות וסינגל אחד: "Eu Sei de Cor".<ref></ref><ref></ref>

=== 2017–2021: Realidade e Todos os Cantos ===
בינואר 2017 הוציאה מנדונסה מיני-אלבום נוסף, שכלל ארבע רצועות בסך הכול.<ref></ref> במרץ יצא אלבומה השני בשם, Realidade, ובו נכללו סינגלים כמו "Amante Não Tem Lar" ו-"De Quem É A Culpa" והשתתפות נוספת של הצמד הנריקה & ג'וליאנו.<ref></ref><ref></ref> בנובמבר היא הוציאה את הסינגל "Transplante" בהשתתפות הצמד ברונו & מרונה.<ref></ref><ref></ref> ביולי זכתה מנדונסה בתואר "האמן הברזילאי המושמע ביותר ביוטיוב", תוך שדורגה במקום ה-13 בדירוג העולמי.<ref></ref>

בפברואר 2019 יצא הכרך הראשון של אלבום ההופעה השלישי שלה, Todos os Cantos, מתוכו יצאו הסינגלים "Ciumeira", "Bem Pior Que Eu", "Todo Mundo Vai Sofrer" ו-"Supera", שזכו להצלחה ברחבי העולם.<ref></ref><ref></ref> במרץ, הוכרז על ידי שירות הסטרימינג ספוטיפיי, כי מנדונסה נחשבת לאמנית המושמעת ביותר בברזיל לפי נתוני הפלטפורמה.<ref></ref> במאי באותה השנה, יצא הכרך השני של האלבום, Todos os Cantos.<ref></ref> הכרך השלישי של אלבום ההופעה יצא באוגוסט של אותה השנה.<ref></ref> בשנת 2019, האלבום זכה בפרס גראמי הלטיני בקטגוריית "אלבום מוזיקת הסרטנג'ו הטוב ביותר".<ref></ref> באותה השנה, הוציאה עם הזמרת-יוצרת הפורטוגזית אניטה, את הלהיט "Some Que Ele Vem Atrás".<ref></ref>

== חיים אישיים ==
במרץ 2015 החלה מנדונסה לצאת עם איש העסקים יוגניר אנג'לו, עימו התארסה בדצמבר 2016. היא סיימה את מערכת היחסים באוגוסט 2017, והצהירה שהיא צעירה מדי למחויבות כזו.<ref></ref> לאחר שהייתה במערכות יחסים מזדמנות, היא חשפה במאי 2019 שהיא הייתה במערכת יחסים רצינית במשך חמישה חודשים עם הזמר והמלחין מורילו הופי.<ref></ref> בני הזוג התארסו ועברו לגור ביחד.<ref></ref><ref></ref> ביוני, היא אישרה שהיא בהיריון, ובהמשך ילדה את בנה ליאו, שנולד שמונה שבועות לפני הזמן, ב-16 בדצמבר 2019, בגויאניה.<ref></ref>

== מותה ==

ב-5 בנובמבר 2021 עלתה מנדונסה על מונית אווירית עם ארבעה אנשים נוספים, לכיוון קראצ'ינגה שבמינאס ז'ראיס, ברזיל, שם הייתה צפויה להופיע בקונצרט מקומי. המטוס התרסק ובעקבות כך נהרגו מנדונסה, דודה, שהיה גם המנהל שלה, המפיק שלה, ושני אנשי צוות המטוס. מותם של מנדונסה ושל הנוסעים האחרים אושר זמן קצר לאחר התאונה, בשידור חי של TV Globo .<ref></ref>

== דיסקוגרפיה ==
=== אלבומי הופעה ===
* 2016: Marília Mendonça: Ao Vivo
* 2017: Realidade
* 2018: Agora é Que São Elas 2
* 2019: Todos os Cantos

==קישורים חיצוניים==
* 

== הערות שוליים ==

קטגוריה:זמרות-יוצרות ברזילאיות
קטגוריה:זוכי פרס גראמי הלטיני
קטגוריה:זוכות פרס גראמי הלטיני
קטגוריה:הרוגות תאונות
קטגוריה:הרוגי תאונות אוויריות
קטגוריה:ברזילאים שנולדו ב-1995
קטגוריה:ברזילאים שנפטרו ב-2021
קטגוריה:ברזילאיות שנפטרו במאה ה-21